पाएं अपने शहर की ताज़ा ख़बरें और फ्री ई-पेपरडाउनलोड करें
हर वर्ष मई दिवस के अवसर पर जगह जगह कार्यक्रम आयोजित होते थे। लेकिन इस बार लॉकडाऊन के कारण अधिकांश जगहों, संस्थानों में मई दिवस के उपलक्ष्य में कोई कार्यक्रम नहीं हुए। हजारीबाग में विभिन्न बैंकों, भारतीय जीवन बीमा निगम, दामोदर घाटी निगम आदि संस्थानों में मजदूर दिवस के अवसर पर कार्यक्रम हुआ करते थे, जिसे इस बार कोविड 19 के प्रभाव के कारण नहीं मनाया गया। बताया गया है कि सरकार के गाइडलाइन के आलोक में फिलहाल रोस्टर के अनुसार काम लिया जा रहा है।
सादगी व सामाजिक दूरी के साथ किया गया कार्यक्रम का आयोजन, नहीं दिखी कार्यक्रम में कोई रौनक
कई स्टाफ कोविड जांच में पॉजिटिव पाये जाने के कारण आइसोलेशन में रह रहे हैं। दूसरी तरफ हजारीबाग सी आई टी यू कार्यालय में सादगी एवं सामाजिक दूरी के साथ मई दिवस का आयोजन किया गया, जिसमें भाग लेने वालों की उपस्थिति सीमित रखी गई। इस अवसर पर सीआईटीयू के जिला उपाध्यक्ष गणेश कुमार सीटू ने झंडोत्तोलन कर सादगी से मनाया। उन्होंने कहा कि मई दिवस के दिन 1886 में अमेरिका के शिकागो शहर के मार्केट में काम का घंटा 8 घंटा करने की मांग को लेकर चल रहे विशाल सभा में पुलिस ने फायरिंग किया जिसमें चार मजदूर शहीद हो गए और 100 से अधिक मजदूर घायल हुए। उस दिन से आरंभ हुआ मई दिवस पूरे विश्व में मजदूर बड़े उत्साह से मनाते हैं। भारत में 1923 से मई दिवस शुरुआत हुई। 1923 में लेबर किसान पार्टी ऑफ हिंदुस्तान के नेताओं ने चेन्नई में सबसे पहले मई दिवस मनाया। उस वक्त से यह पूरे हिंदुस्तान में मनाया जा रहा है। इस बार का मई दिवस कोरोना महामारी के कारण फीका रहा। प्रत्येक वर्ष की भांति इस बार नहीं हुई सभा। जिले के पदाधिकारी जो हजारीबाग शहर में रहते हैं उन्हीं में से चंद लोगों को बुलाकर मई दिवस मनाया गया। इस कार्यक्रम में सुदीप चटर्जी, सिकंदर, त्रिलोकी कुमार, भानू प्रसाद, विमलेश दुबे, धीरज सिंह, आनंद कुमार ने भाग लिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn